Bloedgroep en Banting? – toortsie.com
Januarie 11, 2018 Januarie 11, 2018 ~ Toortsie
Ek het ‘n navraag gehad wat ek graag hier wil antwoord. Is daar sekere bloedgroepe wat nie werk met Banting nie?
Ek is geen wetenskaplike nie, so ek gaan maar net antwoord soos wat ek dink en soos wat ek uit ondervinding gesien het.
My, Toortsie, se bloed is A+. Baie jare gelede het ek die bloedgroepdieet bestudeer toe dit hoogmode was. Volgens dít sou ‘n meer vegetariese dieet baie beter by my werk.
Ek moes, volgens die bloedgroepdieet, eerder die vleise los, en meer konsentreer op die stysels. Tipiese eetprogramme soos deur die bekende gewigsverliesprogramme voorgeskryf, sou goed met my werk. Die enigste vleis wat ek omtrent kon eet, was haas!
En ja, dit hét uitstekend met my gewerk. Ek het maerder as ‘n kraai geword, te mooi, super seksie. Die probleem was dat ek nie daarby kon hou nie! Op die lange duur kon ek nie daarmee volhou nie en sodra ek die eerste swakplek in my mondering gevind het, het ek aan die eet geraak en geswel soos nooit tevore nie.
My man, weer, moes, volgens die bloedgroepdieet eerder vleis eet en stysels los.
Nou ja, met Banting het ek nou nog nie so maer soos ‘n kraai geword nie, my gewig het lankal gestabiliseer. My man eet ook die Bantingkos, maar eet wel soms stysel ook en hy lyk ook goed.
So, wat is my gevolgtrekking?
Toets Banting en kyk hoe dit met jou werk, ongeag jou bloedgroep. Soos ek al hoeveel keer gesê het, Banting werk vir my, selfs met my nie-Banting bloedgroep, as daar so iets sou wees. Van alle diëte wat ek al in my lewe gevolg het, werk Banting vir my die beste. Onthou, in samewerking met jou dokter, hoor!
Posted in Banting, LCHF, Kosdinge, Verslanking	Banting en bloedgroepdieetBloedgroepdieet en Banting
‹ PreviousKameel – my heilige bed
22 thoughts on “Bloedgroep en Banting?”
Januarie 12, 2018 om 7:19 vm
Ek ken nie eers my bloedgroep nie. Het nou met my hart se nonsens gevra hulle moet vir my spesiaal bloed trek en dit vir my uitvind…. toe vergeet ek om hulle die uitslag te vra. Kry ‘n mens ‘n bloedgroep wat nie lief is vir kos nie… maar vir tjoklits? Ek behoort aan daardie een 😀😀
Januarie 12, 2018 om 7:25 vm
Ek het beslis ook daai een gehad.
Ek het presies een keer in my kewe bloed geskenk. Tóé het ek gehoor wat my bloedgroep is, vir wat dit werd is.
Januarie 12, 2018 om 11:35 vm
Kameel ek dink ook ek hoort by die tjoklits een ooh ja en die een wat se GLAD NIE OEFEN NIE 😉
Januarie 12, 2018 om 11:40 vm
Dis hy daai!!!!!
Januarie 12, 2018 om 10:48 vm
Ek is seker my bloedgroep (B+) moet eintlik leef van brood, want dis een ding waarvan ek my hande nie kan afhou nie.
Januarie 12, 2018 om 10:50 vm
Ek kan nie meer onthou wie moet wat eet nie, ek het net myne en my man s’n gekyk. Ons was, volgens dit, behoorlik van tafel geskei, maar nie van bed nie.
Januarie 12, 2018 om 10:59 vm
Daar is darem beslis ‘n verskil tussen tafel en bed! 😄 Ek en my man (en natuurlik ons kinders ook) het dieselfde bloedgroep en dis nie eens een van die soorte wat volop is nie.
Januarie 12, 2018 om 11:00 vm
Sjoe, so in krisistye kan julle mekaar help
Januarie 12, 2018 om 11:05 vm
Nie een van ons mag bloed skenk nie. My man het ‘n geskiedenis van skarlakenkoors, witseerkeel, geelsug, brucellosis en wat nog. En my kinders gril vir naalde. Ek sal maar vreemde bloed moet kry.
Januarie 12, 2018 om 11:06 vm
Ek kan ook nie skenk nie. Bloedarmoedig.
Januarie 12, 2018 om 11:46 vm
My man behoort dan ook aan daardie bloedgroep Hester…. ek verstaan nie hierdie liefde vir brood nie.
Januarie 12, 2018 om 11:48 vm
Die liefde vir brood spruit uit ‘n suikerverslawing. Ek was net so en hoe meer brood en koek en tjoklits ek geëet het, hoe meer wou ek eet.
Januarie 12, 2018 om 12:19 nm
Ek ook nie, haha! Ek weet net ek het dit. Ook nou nie enige ou klaargesnyde winkelbrood nie – ordentlike brood wat iets om die lyf het asseblief. Plaasbrood. Of die fênsie Italiaanse brode wat my seun bak. Hulle moet kan smààk.
Januarie 12, 2018 om 12:49 nm
Ek sê ook nie nee vir ‘n stuk warm plaasbrood met botter en stroop nie. Oooo en die kondensmelkbrood wat my dogter bak is ook lekker… maar een snytjie is genoeg. 😊 Jy het ook ‘n kombuisseun…. myne steek my in die skande met sy kosvernuf 😐
Januarie 12, 2018 om 12:53 nm
Myne is ‘n gekwalifiseerde chef wat spesialiseer in Italiaanse disse. Die helfte van die tyd weet ek nie eens waarvan hy praat nie, maar hy stuur gereeld fotos en deel resepte uit.
Januarie 12, 2018 om 12:56 nm
Ag hoe lekker!!!
Januarie 12, 2018 om 11:37 vm
Ek ook A+ soos jy, moet se die 28 dae dietplan werk goed vir my, maar dit is amper geen rooivleis en maar min “vleis” oor die algemeen, maar nogal baie eier
Januarie 12, 2018 om 11:38 vm
Kan jy lank daarmee volhou?
Januarie 12, 2018 om 11:44 vm
Ek verloor baie goed op hom en ek word glad nie honger nie, ‘n mens kan nogal lekker rondspeel met hom omdat daar verskillende groente en vrugte opsies is en dit jou nie bind nie, ook die ontbyt. Ek hou van die detox idee ook. Maar ek moet jou se ek worry bietjie oor daar nie olie/vet in is nie, mens se lyf, vel en brein het dit tog nodig. Ek het nogal goed gedoen op banting ook, dit bly n wenner maar oi as die manne like mos van rys en aartappel.
Januarie 12, 2018 om 11:47 vm
Maar jy gee dan vir die manne die rys en aartappel, maar jy los dit net uit. 😁
Januarie 12, 2018 om 10:58 nm
Ek wonder of daar werklik iets steek in die bloedgroepstorie.
Januarie 13, 2018 om 7:51 vm